**Alūksnes pirmsskolas izglītības iestādes “Pienenīte” pašnovērtējuma ziņojums**

Alūksnē, dokumenta datums ir pēdējā

pievienotā droša elektroniskā paraksta

un tā laika zīmoga datums

|  |  |
| --- | --- |
|  |  |
|  |  |

Publiskojamā daļa

SASKAŅOTS

|  |  |  |
| --- | --- | --- |
| Alūksnes novada pašvaldības Izglītības pārvaldes vadītāja | | |
| (dokumenta saskaņotāja pilns amata nosaukums) | | |
|  |  | Gunta Kupča |
| (paraksts) |  | (vārds, uzvārds) |
|  |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2023./2024. māc.g. (01.09.2023.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās pirmsskolas izglītības programma | 01011111 |  | V-6583 | 15.07.2013. | 121 | 119 |
| Speciālās pirmsskolas izglītības programma izglītojamajiem ar valodas traucējumiem | 01015511 |  | V-7099 | 25.03.2014. | 20 | 19 |

* 1. Mācību gada laikā izglītības iestādi mainījuši četri izglītojamie. Visiem četriem mainīta dzīvesvieta – trīs no viņiem devās uz Rīgu un viens uz Valmieru. Mācības uzsācis - viens izglītojamais.
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 2  1 | Logopēgi (1,249 likmes)  Pirmsskolas iestādes māsa (0,5 likmes) |

1. **Izglītības iestādes darbības pamatmērķi un prioritātes**

**2.1. Izglītības iestādes misija** – veicināt bērnu, vecāku un darbinieku sadarbību kopīgu mērķu sasniegšanai radot attīstošu rotaļu un mācību vidi, kas vērsta uz veselīgu dzīvesveidu – dzīvespriecīgu un laimīgu bērnu.

**2.2. Izglītības iestādes vīzija par izglītojamo** – mūsdienīga, inovatīva pirmsskolas izglītības iestāde, kur radošā un veselību veicinošā vidē veidojas bērna personība.

**2.3. Izglītības iestādes vērtības cilvēkcentrētā veidā** –

CIEŅA (godīgums, savaldība, laipnība)

ĢIMENE (līdzcietība, taisnīgums, solidaritāte)

DARBS (atbildība, mērķtiecība, centība)

**2.4. 2022./2023. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 |  |  |
| Uzlabot pamatiemaņas matemātikas un valodas jomās pilnveidojot prasmi pielietot zināšanas praktiski. | a)kvalitatīvi  1.1.Pedagogi apguvuši un pielieto daudzveidīgas metodes matemātika jomas apguvē visos vecumposmos;  1.2.Pedagogi piedalījušies ne mazāk kā divās rotaļnodarbībās, vērojot matemātikas jomas mācību metožu pielietošanas prasmes;  1.3.Pedagogi darbojušies novada mācīšanas grupā matemātikas “mācīšana un mācīšanās” un snieguši atgriezenisko saisti kolēģiem. | Sasniegts  Sasniegts (pēc katras vērotās nodarbības sniegta atgriezeniskā saite)  Sasniegts |
|  | b) kvantitatīvi  1.4.90% izglītojamo uzlabojuši sasniedzamos rezultātus valodu jomā savās grupā iestudējot teātra izrādi;  1.5.Par 20% uzlabojušās izglītojamo akadēmiskās zināšanas matemātikas jomā un pilnveidojusies prasme tās pielietot praktiski. | Sasniegts  Sasniegts |
| Nr.2 |  |  |
| Uzsākt pārmaiņu procesa “Līderis manī” ieviešanu izglītības iestādē. | a) kvalitatīvi  2.1. Iestādes kolektīvs iepazinis «Ļoti efektīvu cilvēku 7  paradumus»;  2.2. Iestāde izprot LiM  darbības pamatus un veido LiM standartu savai izglītības iestādei. | Sasniegts (kolektīvs iepazīstināts ar «Ļoti efektīvu cilvēku 7  paradumiem», no kuriem pirmajos divos paradumos veikta padziļināta apmācība)  Daļēji sasniegts |
|  | b) kvalitatīvi  2.3. 90% darbinieki ir piedalījušies pārmaiņu procesa kopējās sadarbības tīkla aktivitātēs un rīkotajos pasākumos. | Daļēji sasniegts |

**2.5.Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 |  |  |
| **Nodrošināts sistemātisks izglītošanās process, kas veicina izglītojamo pašvadītas mācīšanās prasmes, dodot iespēju uzlabot individuālo sniegumu.** | a) kvalitatīvi  1.1. Pedagogi diagnosticē un pielāgo mācību procesu katra izglītojamā individuālajām vajadzībām;  1.2.Iestrādāti vērtēšanas kārtībā mācību satura rādītāji katra posma noslēgumā;  1.3.Izglītojamajiem ir pieaudzis pašvadītas mācīšanās prasmju praktisks pielietojums ikdienā. |  |
|  | b) kvantitatīvi  1.4. 60% izglītojamie aktīvi iesaistās mācību procesā plānojot, uzraugot un novērtējot to (refleksija);  1.5. pieaudzis 5-6 gadīgo izglītojamo īpatsvars, kam mācību jomās ir vērtējums “apguvis padziļināti”. |  |
| Nr.2 |  |  |
| **Iestādē notiek sadarbība starp visām mērķgrupām un komandmācīšanās, kuras rezultātā notiek pārmaiņu procesa ieviešana un sociāli emocionālās mācīšanās kompetences veidošana.** | a)kvalitatīvi  2.1. Noorganizēta supervīzija vecākiem;  2.2. Visas mērķgrupas strādā uz vienotu pieeju audzināšanas jautājumos darbojoties mācīšanās grupās “Līderis manī” mentoru vadībā, lai attīstītu izglītojamo personību;  2.3. Brīvdabas pedagoģijas metodes kā vienotas pedagoģiskās pieejas un darba formas izmantošana visos vecumposmos. |  |
|  | b) kvantitatīvi  2.2.Par 20% pieaug pedagogu sadarbība ar vecākiem mācību procesa dažādošanā;  2.3.85% darbinieki ir ieinteresēti uzsākt pārmaiņu procesu “Līderis manī” mentoru vadībā;  2.4.Par 20% pieaug vecāku ieinteresētība un izpratne par pārmaiņu procesa ieviešanas nepieciešamību izglītojamo personības izaugsmē. |  |

1. **Kritēriju izvērtējums** 
   1. **Kritērija “Izglītības turpināšana un nodarbinātība” stiprās puses un turpmākās attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Izglītojamiem, kam ir zemi mācību sasniegumi notiek individuālais darbs un tiek pielāgoti mācību materiāli. | Pieaicināt psihologu, kas pedagogiem palīdzētu individualizēt mācību procesu mainot sadarbības formas, kas rezultātā ļautu izglītojamajiem sasniegt augstākus mācību rezultātus. |
| Tiek ņemta vērā saņemtā informācija par izglītojamo sasniegumiem, kas ļauj pilnveidot mācību procesu. | Izglītības procesa pilnveidei uzlabot informācijas apriti starp pirmsskolu un skolu 1.klašu skolotājiem. |
| Izglītības kvalitāte iestādē nav iemesls izglītības iestādes maiņai. |  |

* 1. **Kritērija “Mācīšana un mācīšanās” stiprās puses un turpmākās attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Iestādē notiek sistēmiska nodarbību vērošana un atgriezeniskās saites sniegšana. Izglītības iestāde apkopo un analizē informāciju un datus par izglītojamo ikdienas mācību sasniegumu dinamiku, veic nepieciešamos uzlabojumus savā darbībā. Iegūtā informācija un dati liecina par pozitīvu mācību sasniegumu dinamiku vairāk nekā pusei izglītojamo. Pedagogi pilnveido savas zināšanas dažādās apmācībās un mācīšanās grupās. |  |
| Izglītības iestāde ir izstrādājusi vērtēšanas kārtību. Sistēmiski tiek pilnveidota diagnosticējošā un formatīvā vērtēšana. | Vērtēšanas kārtībā tiks iestrādāti mācību satura rādītāji katra posma noslēgumā. |
| Tiek īstenotas dažādas pieejas individualizētai mācību satura apguvei. Izglītojamie tiek motivēti apgūt prasmes un zināšanas atbilstoši viņu interesēm. | Pedagogiem jāpapildina zināšanas un vairāk jāuzņemas iniciatīva un atbildība virzīt katra izglītojamā izaugsmi, motivējot sasniegt augstākus mācību rezultātus. |
| Mācību process organizēts atbilstoši izglītojamo spējām un interesēm, pedagogam veicot pedagoģiskos vērojumus tiek sekots līdzi katra bērna izaugsmei. Iestāde mērķtiecīgi un efektīvi papildina mācību saturu ar preventīviem un veselību veicinošiem pasākumiem. Izglītības programmu īstenošana notiek visas dienas garumā gan iestādes telpās, gan brīvdabā, gan ārpus iestādes teritorijas. | Nepieciešams ieviest brīvdabas pedagoģijas metodes kā vienotu pedagoģisko pieeju un darba formu visos vecumposmos. |

* 1. **Kritērija “Izglītības programmu īstenošana” stiprās puses un turpmākās attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde savlaicīgi aktualizē informāciju VIIS. |  |
| Izglītības iestāde īsteno mūsdienīgu un aktuālu izglītības programmu. Aktualizējot izglītības programmu, tiek ņemtas vērā tiesību aktos noteiktās prasības un citi faktori piemēram, izglītojamo iepriekšējās zināšanas un prasmes. |  |
| Pedagogi saprot un var izskaidrot, kā viņu darbs palīdz izglītojamajiem apgūt izglītības programmā sasniedzamos mērķus. Vecākiem nepārtraukti tiek sniegta informācija par sasniedzamajiem mērķiem un rezultātiem. | Vecāku iesaiste turpinot meklēt izglītības iestādes piedāvājuma unikalitāti. Caurviju prasmju efektīvāku pielietošanu praktiskā darbībā. |
| Pedagogu mācīšanās dažādās mācīšanas grupās iestādē un novadā, veidojot savstarpēju sadarbību un vienotu pieeju izglītības programmas īstenošanā. |  |
| Izglītības iestādes organizētie pasākumi ir kā mācību procesa sastāvdaļa, kas paredz saikni ar reālo dzīvi. Iestādes un grupu pasākumi tiek mērķtiecīgi organizēti, lai sasniegtu izglītības programmas un iestādes izvirzītos mērķus. |  |
| Izglītības iestādes darba organizācija ļauj izglītojamajiem produktīvi veltīt laiku mācību darbam. | Tiek meklēts risinājums izglītības iestādes darba organizācijā mūzikas un sporta nodarbību produktīvākai laika iekļaušanai ikdienas režīmā. |
| Izglītības iestāde ievēro normatīvajos aktos noteiktās prasības speciālās izglītības programmas īstenošanā. Pedagogiem ir nodrošināta nepieciešamā kvalifikācija un profesionālās kompetences pilnveide, izglītojamam tiek izstrādāts un sekmīgi īstenots individuālais izglītības programmas apguves plāns, kurš laiku pa laikam tiek precizēts un aktualizēts. Izglītības programma tiek īstenota sadarbībā ar izglītojamā vecākiem. Mācību process tiek organizēts balstoties uz katra izglītojamā izaugsmi un viņa personiskajiem sasniegumiem. | Logopēda efektīvāka iesaiste mācību procesā veicinot atbalstu izglītojamajiem ar valodas traucējumiem, kā arī nepieciešams vairāk iesaistīt psihologu. |
| Īstenotās izglītības programmas darbojas efektīvi un kvalitatīvi. |  |

**4. Informācija par lielākajiem īstenotajiem projektiem par 2022./2023. mācību gadā**

* 1. **Projekta īsa anotācija un rezultāti.**

Projekts ”Pasākumi vietējās sabiedrības veselības veicināšanai Alūksnes novadā”. Izglītojamajiem tika nodrošinātas daudzveidīgas nodarbības uztura speciālistes vadībā.

“Zaļā josta” sadarbībā ar Valsts izglītības satura centru visa mācību gada garumā bērnus iesaistīja izlietoto bateriju vākšanā. Konkursā piedalījās izglītības iestādes no visas Latvijas un mūsu pirmsskolas izglītības iestāde šajā mācību gadā savāca un nodeva utilizācijai 128.9 KG bateriju.

1. **Audzināšanas darba prioritātes trim gadiem un to ieviešana**

**AUDZINĀŠANAS PLĀNS 2023.-2026. MĀCĪBU GADIEM**

|  |
| --- |
| **Audzināšanas uzdevumi 2023./2024. mācību gadam** |
| **Radīt izglītojamajam iespēju izprast pašam sevi, apzināties savus pienākumus un tiesības, savu attieksmi un rīcību, mācīt domāt un rīkoties patstāvīgi, uzņemoties atbildību par savu darbu un rīcību.** |
| Plānotais rezultāts: |
| * Tiek apgūti un ieviesti trīs efektīvu cilvēku paradumi (esi proaktīvs, sāc ar rezultāta vīziju, sāc ar svarīgāko); * 70% izglītojamo apzinās savus pienākumus un tiesības, ir vērojama atbildīga attieksme pret veicamo darbu. |
| **Audzināšanas uzdevumi 2024./2025. mācību gadam** |
| **Veicināt labbūtību izglītības iestādē pilnveidojot sadarbību ar izglītojamo ģimenēm.** |
| Plānotais rezultāts: |
| * Pieaug izglītojamo, personāla un vecāku labbūtība un piederības sajūta izglītības iestādei; * Tiek apgūti un ieviesti trīs efektīvu cilvēku paradumi (domā par abpusēju uzvaru, vispirms centies saprast un tad tikt saprastam, esi sinerģisks). |
| **Audzināšanas uzdevumi 2025./2026. mācību gadam** |
| **Sekmēt sociāli emocionālo mācīšanos iestādē, pilnveidojot izglītojamo izpratni par drošību un veselību kā vērtībām.** |
| Plānotais rezultāts: |
| * Par 20 % pieaug izglītojamo izpratne par drošību un veselību kā vērtību izglītības iestādē; * Tiek apgūts un ieviests septītais efektīvu cilvēku paradums (uzasini zāģi). |

* 1. Iestādē novadītas divas “Stop 4-7” grupas (no mūsu iestādes kopā piedalījušies 9 audzēkņi. Programmas ietvaros apmācīti un refleksiju izgājuši 8 pedagogi un 9 vecāki). Iestāde turpinās bērnu pozitīvās audzināšanas prasmju pilnveidi un programmas “Stop 4-7” darbību.

1. **Citi sasniegumi**
   1. Ir izstrādāts un apstiprināts Attīstības plāns kvalitatīvas un iekļaujošas izglītības nodrošināšanai sadarbībā ar izglītības iestādes dibinātāju, ņemot vērā izglītības attīstības pamatnostādnes 2021.-2027. gadam.
   2. Izglītības iestādes galvenie secinājumi par izglītojamo sniegumu ikdienas mācībās:

Pedagogi ikdienā seko līdzi izglītojamo mācību rezultātiem veicot ievadvērtēšanu un formatīvo vērtēšanu.

Izglītības iestāde sistemātiski apkopo un analizē informāciju un datus par izglītojamo ikdienas mācību sasniegumu dinamiku. Notiek fokusgrupu diskusijas pa vecumposmiem, lai diagnosticētu problēmsituācijas kāda konkrēta sasniedzamā rezultāta apguvē, kā arī E-klases vērtēšanas sistēmas uzlabošanā.

Iegūtā informācija un dati liecina par pozitīvu mācību sasniegumu dinamiku matemātikas un valodas mācību jomās vairāk nekā pusei izglītojamo. Ir procentuāli palielinājies mācību apguves vērtējums “apguvis padziļināti”, kas norāda, ka pedagogi vairāk pievēršas mācību procesa individualizācijai un diferenciācijai, kā arī paši pedagogi norāda, ka ir izveidojusies lielāka izpratne par vērtēšanas nozīmi.

Turklāt kultūras un mākslas jomā mācību sasniegumu rādītāji ir nedaudz kritušies, kas rosina pedagogus meklēt risinājumus mācību sasniegumu uzlabošanai attiecīgajā jomā.

**Visu izglītojamo mācību sasniegumu rādītāju salīdzinājums mācību gada beigās**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Posms | | Matemātikas mācību joma | | Valodu mācību joma | | Dabaszinātņu mācību joma | | Veselības un fiziskās aktivitātes mācību joma | | Tehnoloģiju mācību joma | | Kultūras izpratnes un pašizpausmes mākslas mācību joma | | Sociālā un pilsoniskā mācību joma | |
|  |  | AP% | A% | AP% | A% | AP% | A% | AP% | A% | AP% | A% | AP% | A% | AP% | A% |
| 1. | 21/22 | - | 52 | - | 47 | 2 | 53 | - | 65 | 1 | 57 | 10 | 62 | - | 60 |
| **22./23** | **2** | **61** | **1** | **49** | **1** | **57** | **-** | **76** | **2** | **59** | **7** | **61** | **4** | **67** |
| 2. | 21/22 | 1 | 42 | 3 | 50 | - | 39 | - | 68 | - | 65 | 9 | 75 | - | 68 |
| **22./23** | **8** | **49** | **10** | **52** | **-** | **40** | **-** | **70** | **3** | **67** | **7** | **71** | **-** | **69** |
| 3. | 21/22 | 2 | 35 | 3 | 46 | 4 | 54 | - | 61 | 4 | 66 | 17 | 85 | 2 | 49 |
| **22./23** | **35** | **40** | **10** | **50** | **10** | **60** | **-** | **65** | **10** | **70** | **11** | **75** | **5** | **55** |

Iestādes vadītāja Ingūna Dovgāne